b"\n_START_ARTICLE_\nFranc Comtat\n_START_SECTION_\nHist\xc3\xb2ria\n_START_PARAGRAPH_\nEl nom de Franc Comtat no aparegu\xc3\xa9 oficialment fins a l'any 1366. El Tractat de Nimega de 1678 va donar el Franc Comtat a Fran\xc3\xa7a. El Franc Comtat era una antiga prov\xc3\xadncia francesa; no constitueix cap regi\xc3\xb3 natural i no s'ho deu, per tant, a la seva exist\xc3\xa8ncia hist\xc3\xb2rica, sin\xc3\xb3 que es tracta d'una agrupaci\xc3\xb3 d'estats feudals afavorida per la seva situaci\xc3\xb3 geogr\xc3\xa0fica, ja que \xc3\xa9s un pas obligat entre Alemanya i la Fran\xc3\xa7a central. Habitat des de temps neol\xc3\xadtics pels s\xc3\xa8quans, amb la capital a Vesontio (l'actual Besan\xc3\xa7on)._NEWLINE_El naixement hist\xc3\xb2ric del Franc Comtat es produeix a trav\xc3\xa9s d'un proc\xc3\xa9s de desmembrament que, en el segle IX, divid\xc3\xad l'antic regne burgundi en tres Estats, un dels quals, Borgonya, inclo\xc3\xafa el Franc Comtat, nom que prov\xc3\xa9 de les importants franqu\xc3\xadcies de les que gaudia. El seu primer senyor independent va ser Hug el Negre, segon de Borgonya, a principis del segle X. Amb el domini dels \xc3\x80ustries espanyols, el Franc Comtat assol\xc3\xad el ple de la seva autonomia, cultura i rol pol\xc3\xadtic en l'acord d'estats de l'Imperi hisp\xc3\xa0nic.\n_START_SECTION_\nEconomia\n_START_PARAGRAPH_\nL'economia d'aquesta regi\xc3\xb3 est\xc3\xa0 for\xc3\xa7a diversificada. Ara b\xc3\xa9, hi destaquen tres sectors: la silvicultura, la rellotgeria i la producci\xc3\xb3 de vi.\n_START_SECTION_\nPol\xc3\xadtica\n_START_PARAGRAPH_\nEl president de la regi\xc3\xb3 \xc3\xa9s el socialista Raymond Forni, que ocupa aquest c\xc3\xa0rrec des de les eleccions regionals de 2004, en qu\xc3\xa8 l'esquerra va obtenir la majoria absoluta al Consell Regional del Franc Comtat._NEWLINE_L'anterior president regional, Jean-Fran\xc3\xa7ois Humbert, de la conservadora UMP no va aconseguir ser reelegit. El seu partit es va presentar en solitari a les eleccions d'aquesta regi\xc3\xb3, sense formar coalici\xc3\xb3 amb la liberal Uni\xc3\xb3 per a la Democr\xc3\xa0cia Francesa (UDF) com va tenir lloc a altres regions. Aix\xc3\xad, la UMP va obtenir el 36,13% dels vots emesos a la segona volta i 12 escons. Per la seva, la UDF no va aconseguir entrar a l'assemblea regional, perdent l'\xc3\xbanic esc\xc3\xb3 aconseguit l'any 1998._NEWLINE_L'esquerra tamb\xc3\xa9 es va presentar dividida a la primera volta de les eleccions. D'una banda, la llista del Partit Socialista i dels Verds, i de l'altra la llista formada pel Partit Comunista Franc\xc3\xa8s, el Moviment Republic\xc3\xa0 i Ciutad\xc3\xa0 i el Partit Radical d'Esquerra. Aquesta \xc3\xbaltima llista nom\xc3\xa9s va aconseguir el 4,18% dels vots emesos a la primera volta, quan el m\xc3\xadnim legal per a poder passar a la segona \xc3\xa9s del 10%. Aix\xc3\xad doncs, aquests partits van perdre els tres escons aconseguits a les eleccions regionals de 1998._NEWLINE_En canvi, la llista formada per socialistes i ecologistes va ser la m\xc3\xa9s votada a totes dues voltes. A la segona volta, aquesta llista va aconseguir el 46,72% dels vots i 26 dels 43 escons en joc. La llista d'esquerra va guanyar \xc3\xa0mpliament a tots els departaments de la regi\xc3\xb3, per\xc3\xb2 va ser al Territori de Belfort on va fer els millors resultats amb el 49,09% dels vots emesos a la segona volta._NEWLINE_L'ultradret\xc3\xa0 Front Nacional va aconseguir el 17,14% dels vots emesos a la segona volta i 5 escons."